title: Regolament ta' Implimentazzjoni tal-Kummissjoni (UE) 2015/462 tad- 19 ta' Marzu 2015 li jistabbilixxi standards tekniċi ta' implimentazzjoni fir-rigward tal-proċeduri għall-approvazzjoni superviżorja biex jiġu stabbiliti veikoli bi skop speċjali, għall-kooperazzjoni u l-iskambju ta' informazzjoni bejn l-awtoritajiet superviżorji dwar veikoli bi skop speċjali kif ukoll biex jiġu stabbiliti l-formati u l-mudelli għal informazzjoni li għandha tiġi rrapportata minn veikoli bi skop speċjali skont id-Direttiva 2009/138/KE tal-Parlament Ewropew u tal-Kunsill  Test b'rilevanza għaż-ŻEE

text:
               20.3.2015

               MT

               Il-Ġurnal Uffiċjali tal-Unjoni Ewropea

               L 76/23

         REGOLAMENT TA' IMPLIMENTAZZJONI TAL-KUMMISSJONI (UE) 2015/462
   tad-19 ta' Marzu 2015
   li jistabbilixxi standards tekniċi ta' implimentazzjoni fir-rigward tal-proċeduri għall-approvazzjoni superviżorja biex jiġu stabbiliti veikoli bi skop speċjali, għall-kooperazzjoni u l-iskambju ta' informazzjoni bejn l-awtoritajiet superviżorji dwar veikoli bi skop speċjali kif ukoll biex jiġu stabbiliti l-formati u l-mudelli għal informazzjoni li għandha tiġi rrapportata minn veikoli bi skop speċjali skont id-Direttiva 2009/138/KE tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Direttiva 2009/138/KE tal-25 ta' Novembru 2009 tal-Parlament Ewropew u tal-Kunsill dwar il-bidu u l-eżerċizzju tan-negozju tal-assigurazzjoni u tar-riassigurazzjoni (Solvibbiltà II) (1) u b'mod partikolari l-Artikolu 211(2)(a) u l-Artikolu 211(2)(b) tiegħu,
   Billi:

               (1)

               Veikoli bi skop speċjali jeħtieġu l-approvazzjoni superviżorja biex jiġu stabbiliti qabel jieħdu r-riskji minn impriżi tal-assigurazzjoni jew tar-riassigurazzjoni. Il-kundizzjonijiet u l-proċeduri li għandhom jiġu segwiti għall-għoti u l-irtirar ta' din l-approvazzjoni, inklużi rekwiżiti ta' dokumentazzjoni, huma rregolati mid-Direttiva 2009/138/KE u għandhom ikunu kkumplimentati minn dan ir-Regolament.

               (2)

               Fejn veikolu bi skop speċjali jassumi r-riskji minn aktar minn impriża waħda tal-assigurazzjoni jew tar-riassigurazzjoni, il-veikolu bi skop speċjali għandu jżomm assi ekwivalenti għall-iskopertura għar-riskju massima aggregata tiegħu jew aktar waqt li jqis kull obbligu kuntrattwali individwali. Meta tingħata l-approvazzjoni superviżorja, l-awtorità superviżorja għandha tivvaluta jekk dan l-obbligu huwiex qed jintlaħaq u tikkunsidra kull arranġament kuntrattwali individwali u t-trasferiment ta' riskju.

               (3)

               Huwa importanti li jiġu stabbiliti l-proċeduri għall-kooperazzjoni u l-iskambju ta' informazzjoni bejn l-awtoritajiet superviżorji, fejn il-veikolu bi skop speċjali huwa stabbilit fi Stat Membru li mhuwiex l-Istat Membru li fih hija stabbilita l-impriża tal-assigurazzjoni jew tar-riassigurazzjoni, li għaliha tassumi riskju. Il-kooperazzjoni u l-iskambju ta' informazzjoni bejn dawk l-awtoritajiet superviżorji hija partikolarment importanti matul il-proċess tal-approvazzjoni superviżorja tal-veikolu bi skop speċjali. Barra minn hekk, jekk ikun hemm bidliet materjali li potenzjalment jaffettwaw il-konformità tal-veikolu bi skop speċjali mar-rekwiżiti tal-Artikolu 211 tad-Direttiva 2009/138/KE u meta l-awtorizzazzjoni tiġi rtirata jew tiskadi, il-kooperazzjoni u l-iskambju ta' informazzjoni bejn dawk l-awtoritajiet superviżorji huma meħtieġa biex tkun żgurata superviżjoni effettiva u effiċjenti.

               (4)

               Ir-rekwiżiti ta' rappurtar superviżorju, li huma stabbiliti fl-Artikolu 325 tar-Regolament ta' Delega tal-Kummissjoni (UE) 2015/35 (2), għandhom jippermettu lill-awtoritajiet superviżorji tal-veikolu bi skop speċjali biex jivvalutaw il-konformità kontinwa mar-rekwiżiti rilevanti. Dawk ir-rekwiżiti għandhom jiġu kkumplimentati mill-mudelli u l-formati stabbiliti f'dan ir-Regolament.

               (5)

               Għal fehim aktar ċar tar-regoli tekniċi xierqa li għandhom jiġu stabbiliti, jeħtieġ li jiġi definit it-terminu veikolu bi skop speċjali b'diversi arranġamenti.

               (6)

               Dan ir-Regolament huwa bbażat fuq l-abbozz tal-istandards tekniċi ta' implimentazzjoni sottomess mill-Awtorità Ewropea tal-Assigurazzjoni u l-Pensjonijiet tax-Xogħol (EIOPA) lill-Kummissjoni.

               (7)

               L-EIOPA wettqet konsultazzjonijiet pubbliċi miftuħa dwar l-abbozz tal-istandards tekniċi ta' implementazzjoni li fuqu huwa bbażat dan ir-Regolament, analizzat il-kosti u l-benefiċċji potenzjali relatati u talbet l-opinjoni tal-Grupp tal-Partijiet Interessati tas-Settur tal-Assigurazzjoni u tar-Riassigurazzjoni stabbilit skont l-Artikolu 37 tar-Regolament (UE) Nru 1094/2010 tal-Parlament Ewropew u tal-Kunsill (3),

               (8)

               Sabiex tissaħħaħ iċ-ċertezza legali dwar ir-reġim superviżorju matul il-perjodu ta' introduzzjoni progressiva previst fl-Artikolu 308a tad-Direttiva 2009/138/KE, li se jibda fl-1 ta' April 2015, huwa importanti li jiġi żgurat li dan ir-Regolament jidħol fis-seħħ malajr kemm jista' jkun, l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Suġġett
   Dan ir-Regolament jistabbilixxi:

               (a)

               Il-proċeduri li għandhom jiġu segwiti għall-għoti u l-irtirar tal-approvazzjoni superviżorja biex jiġu stabbiliti entittajiet bi skop speċjali;

               (b)

               il-proċeduri li għandhom jiġu segwiti għal kooperazzjoni u skambju ta' informazzjoni bejn l-awtorità superviżorja tal-Istat Membru li fih huwa stabbilit il-veikolu bi skop speċjali u l-awtorità superviżorja tal-Istat Membru li fiha hija stabilita l-impriża tal-assigurazzjoni jew tar-riassigurazzjoni li jittrasferixxu r-riskju;

               (c)

               il-formati u l-mudelli li għandhom jintużaw għar-rappurtar annwali ta' informazzjoni permezz tal-veikolu bi skop speċjali.

         Artikolu 2
   Definizzjoni
   Għall-finijiet ta' dan ir-Regolament, “veikolu bi skop speċjali b'diversi arranġamenti” tfisser veikolu bi skop speċjali li jassumi r-riskji f'aktar minn arranġament kuntrattwali wieħed separat minn impriża waħda jew aktar tal-assigurazzjoni jew tar-riassigurazzjoni.
   Artikolu 3
   L-approvazzjoni superviżorja biex jiġu stabbiliti veikoli bi skop speċjali
   Il-veikolu bi skop speċjali jfittex l-awtorizzazzjoni mill-awtorità superviżorja tal-Istat Membru biex jistabbilixxi l-uffiċċju ewlieni tiegħu fit-territorju ta' dak l-Istat Membru.
   Artikolu 4
   Deċiżjoni tal-awtorità superviżorja
   1.   L-awtorità superviżorja tal-Istat Membru li fih huwa stabbilit jew għandu jkun stabbilit il-veikolu bi skop speċjali tiddeċiedi dwar applikazzjoni għal awtorizzazzjoni fi żmien sitt xhur mid-data li tirċiviha.
   2.   Fid-deċiżjoni tagħha li tagħti l-approvazzjoni superviżorja l-awtorità superviżorja tiddikjara l-attivitajiet li għalihom huwa awtorizzat il-veikolu bi iskop speċjali u, fejn rilevanti, kwalunkwe termini u kundizzjonijiet li għandhom x'jaqsmu ma' dawn l-attivitajiet.
   3.   Kwalunkwe deċiżjoni biex tiġi rifjutata awtorizzazzjoni tindika r-raġunijiet kollha u tiġi kkomunikata lill-applikant mill-awtorità superviżorja.
   Artikolu 5
   Rekwiżiti ta' dimostrazzjoni u dokumentazzjoni
   Meta japplika għal approvazzjoni superviżorja biex jiġi stabbilit, il-veikolu bi skop speċjali juri li r-rekwiżiti stabbiliti fl-Artikoli 318 sa 324, 326 u 327 tar-Regolament ta' Delega (UE) 2015/35 huma ssodisfati u li l-veikolu bi skop speċjali huwa kapaċi jissodisfa l-ħtiġiet tal-Artikolu 325 tar-Regolament ta' Delega (UE) 2015/35 billi jipprovdi evidenza dokumentarja ta' dan fl-applikazzjoni tiegħu. Meta jippreżenta applikazzjoni għal awtorizzazzjoni, l-applikant jissottometti, tal-anqas, id-dokumentazzjoni ta' sostenn kif stabbilit fl-Anness I. Id-dokumentazzjoni tkopri l-istruttura tal-veikolu bi skop speċjali, ir-riskju li se jittieħed u l-finanzjament ta' dak il-veikolu bi skop speċjali.
   Artikolu 6
   Irtirar tal-awtorizzazzjoni
   1.   L-awtorità superviżorja li tagħti l-approvazzjoni superviżorja biex jiġi stabbilit il-veikolu bi skop speċjali tista' tirtira l-awtorizzazzjoni ta' dak il-veikolu bi skop speċjali fejn:

               (a)

               il-veikolu bi skop speċjali ma jissodisfax aktar il-kundizzjonijiet oriġinali li skonthom ingħatat l-approvazzjoni biex jiġi stabbilit dak l-veikolu bi skop speċjali;

               (b)

               l-impriża kkonċernata tonqos serjament fl-obbligi tagħha skont ir-regolamenti li għalihom hija suġġetta.

         2.   Fil-każ imsemmi fil-paragrafu (1)(b) ta' hawn fuq, l-awtorità superviżorja tikkunsidra li veikolu bi skop speċjali jkun ikkommetta nuqqas serju meta ma jikkonformax mar-rekwiżit li jibqa' kompletament iffinanzjat u l-awtorità superviżorja tikkunsidra li l-veikolu bi skop speċjali ma jistax jiirrestawra l-konformità tiegħu fi żmien raġonevoli.
   3.   Kull deċiżjoni dwar l-irtirar ta' awtorizzazzjoni tinkludi r-raġunijiet kollha u tiġi kkomunikata lill-veikolu bi skop speċjali mingħajr dewmien.
   Artikolu 7
   Veikolu bi skop speċjali b'diversi arranġamenti
   1.   Meta japplika għal approvazzjoni superviżorja biex ikun stabbilit il-veikolu bi skop speċjali b'diversi arranġamenti, l-applikant addizzjonalment juri għas-sodisfazzjon tal-awtorità superviżorja tiegħu li s-solvibbiltà tiegħu ma tistax tiġi effettwata ħażin mill-proċeduri ta' stralċ ta' kwalunkwe waħda mill-impriżi tal-assigurazzjoni jew tar-riassigurazzjoni li jittrasferixxu r-riskji u li l-veikolu bi skop speċjali b'diversi arranġamenti jista' dejjem iżomm ir-rekwiżit tas-solvibbiltà.
   2.   Meta jintwera li s-solvibbiltà tal-veikolu bi skop speċjali b'diversi arranġamenti ma tistax tiġi affettwata ħażin mill-proċeduri ta' stralċ ta' kalunkwe waħda mll-impriżi tal-assigurazzjoni jew tar-riassigurazzjoni li jitrasferixxu r-riskji, il-veikolu bi skop speċjali b'diversi arranġamenti jipprovdi biżżejjed evidenza ta' sostenn biex jippermetti lill-awtorità superviżorja tiegħu tivvaluta l-iskopertura tar-riskju massima aggregata kumplessiva tal-veikolu bi skop speċjali b'diversi arranġamenti u l-iskopertura tar-riskju massima aggregata ta' kull arranġament kuntrattwali individwali relatat mat-trasferiment ta' riskju minn impriża tal-assigurazzjoni jew tar-riassigurazzjoni.
   3.   Meta japplika għal approvazzjoni superviżorja biex ikun stabbilit il-veikolu bi skop speċjali b'diversi arranġamenti, l-applikant jipprovdi biżżejjed evidenza ta' sostenn li jissodisfa l-kundizzjonijiet stabbiliti fl-Artikoli 319 sa 321 u 326 tal-Miżuri ta' Implimentazzjoni waqt li jqis kull arranġament kuntrattwali individwali sabiex ikun determinat jekk il-veikolu bi skop speċjali b'diversi arranġamenti jikkonformax mar-rekwiżiti tas-solvibbiltà.
   4.   Fejn l-applikant ma jkunx jista' jipprovdi biżżejjed evidenza ta' sostenn skont id-dispożizzjonijiet tal-paragrafi 1 sa 3, l-awtorità superviżorja tirrifjuta l-applikazzjoni għall-istabbiliment ta' veikolu bi skop speċjal b'diversi arranġamenti.
   Artikolu 8
   Kooperazzjoni kontinwa bejn l-awtoritajiet superviżorji
   1.   Fejn il-veikolu bi skop speċjali li jassumi riskju minn impriża tal-assigurazzjoni jew tar-riassigurazzjoni jkun stabbilit fi Stat Membru li mhuwiex l-Istat Membru li fih l-impriża tal-assigurazzjoni jew tar-riassigurazzjoni hija awtorizzata, l-awtoritajiet superviżorji kkonċernati jikkooperaw fuq bażi kontinwa.
   2.   L-awtoritajiet superviżorji jiskambjaw informazzjoni rilevanti għall-eżerċizzju tal-kompiti superviżorji, inkluża informazzjoni dwar kwalunkwe azzjonijiet superviżorji ppjanati kontra l-veikolu bi skop speċjali jew l-impriżi tal-assigurazzjoni u tar-riassigurazzjoni li jittrasferixxu riskju fejn dan jista' jaffettwa s-superviżjoni ta' dak il-veikolu bi skop speċjali jew tal-impriżi tal-assigurazzjoni u tar-riassigurazzjoni li jittrasferixxu riskju. F'dawn iċ-ċirkustanzi, l-awtoritajiet superviżorji jikkomunikaw mingħajr dewmien.
   Artikolu 9
   Konsultazzjoni qabel ma tingħata awtorizzazzjoni
   Qabel ma tagħti l-awtorizzazzjoni, l-awtorità superviżorja li minnha tintalab l-approvazzjoni superviżorja biex jiġi stabbilit veikolu bi skop speċjali tikkonsulta mal-awtorità superviżorja tal-Istat Membru fejn hija stabbilita l-impriża tal-assigurazzjoni jew tar-riassigurazzjoni li tittrasferixxi r-riskju.
   Artikolu 10
   Komunikazzjoni ta' bidliet
   L-awtorità superviżorja tal-veikolu bi skop speċjali tikkomunika mingħajr dewmien kwalunkwe tagħrif rilevanti riċevut minn veikolu ta' skop speċjali skont l-Artikolu 325(5) tar-Regolament ta' Delega (UE) 2015/35 dwar kwalunkwe bidliet li jistgħu jaffettwaw il-konformit tal-veikolu bi skop speċjali mar-rekwiżiti stabbiliti fl-Artikoli 318 sa 324, 326 u 327 tar-Regolament ta' Delega (UE) 2015/35 lill-awtorità superviżorja tal-impriża tal-assigurazzjoni jew tar-riassigurazzjoni li tittrasferixxi r-riskju lil dak il-veikolu bi skop speċjali. L-awtorità superviżorja tikkomunika mingħajr dewmien il-ksur tar-rekwiżiti tas-solvibbiltà mill-veikolu bi skop speċjali.
   Artikolu 11
   Komunikazzjoni ta' rtirar ta' awtorizzazzjoni
   Fil-każ ta' rtirar ta' awtorizzazzjoni ta' veikolu bi skop speċjali, l-awtorità superviżorja tal-veikolu bi skop speċjali tinnotifika lill-awtorità superviżorja tal-impriża tal-assigurazzjoni jew tar-riassigurazzjoni li tittrasferixxi r-riskju lil dak il-veikolu bi skop speċjali mingħajr dewmien.
   Artikolu 12
   Komunikazzjoni tar-rapport annwali
   L-awtorità superviżorja tal-veikolu bi skop speċjali taqsam ir-rapport annwali tal-veikolu bi skop speċjali, sottomess skont l-Artikolu 325(3) u (4) tar-Regolament ta' Delega (UE) 2015/35, mal-awtorità superviżorja tal-impriża tal-assigurazzjoni jew tar-riassigurazzjoni li titrasferixxi r-riskju lil dak il-veikolu bi skop speċjali, mingħajr dewmien. Fil-każ ta' veikolu bi skop speċjali b'diversi arranġamenti, l-awtorità superviżorja tal-veikolu bi skop speċjali b'diversi arranġamenti tista' taqsam biss mal-awtoritajiet superviżorji dawk il-partijiet tar-rapport li jirrigwardaw l-impriża tal-assigurazzjoni u tar-riassigurazzjoni stabbilita fl-Istat Membru ta' dawk l-awtoritajiet superviżorji.
   Artikolu 13
   Il-kontenut kwantitattiv tar-rapport annwali
   F'konformità mal-Artikolu 325 tar-Regolament ta' Delega (UE) 2015/35, il-veikolu bi skop speċjali kull sena jippreżenta lill-awtorità superviżorja tiegħu informazzjoni kwantitattiva skont il-formati u l-mudelli, kif stabbilit fl-Anness II u skont l-istruzzjonijiet fl-Anness III, u jinkludi:

               (a)

               kontenut tal-preżentazzjoni, kif speċifikat fil-mudell SPV. 01.01 tal-Anness II, skont l-istruzzjonijiet fl-Anness III fir-referenza SPV. 01.01;

               (b)

               informazzjoni bażika dwar il-veikolu bi skop speċjali, kif speċifikat fil-mudell SPV.01.02 tal-Anness II, skont l-istruzzjonijiet fl-Anness III fir-referenza SPV.01.02;

               (c)

               dejta tal-karta bilanċjali tal-veikolu bi skop speċjali, li tiddistingwi bejn klassijiet materjali ta' assi, obbligazzjonijiet u entrati ta' ekwità, inkluż dejn jew mekkaniżmu ta' finanzjament ieħor maħruġ, kif speċifikat fil-mudell SPV.02.01 tal-Anness II, skont l-istruzzjonijiet fl-Anness III fir-referenza SPV.02.01;

               (d)

               dejta li ma tidhirx fil-karta bilanċjali tal-veikolu bi skop speċjali kif speċifikat fil-mudell SPV.02.02 tal-Anness II, skont l-istruzzjonijiet fl-Anness III fir-referenza SPV.02.02;

               (e)

               riskji meħuda għal kull arranġament kuntrattwali individwali relatat mat-trasferiment ta' riskju minn impriża tal-assigurazzjoni jew tar-riassigurazzjoni, kif speċifikat fil-mudell SPV.03.01 tal-Anness II, skont l-istruzzjonijiet fl-Anness III fir-referenza SPV.03.01;

               (f)

               lista ta' titoli ta' dejn jew mekkaniżmi finanzjarji oħra maħruġa dwar kull arranġament kuntrattwali individwali relatat mat-trasferiment ta' riskju minn impriża tal-assigurazzjoni jew tar-riassigurazzjoni, kif speċifikat fil-mudell SPV.03.02 tal-Anness II, skont l-istruzzjonijiet fl-Anness III fir-referenza SPV.03.02.

         Artikolu 14
   Kontenut Kwalitattivi tar-rapport annwali
   F'konformità mal-Artikolu 325 tar-Regolament ta' Delega (UE) 2015/35, il-veikolu bi skop speċjali kull sena jippreżenta lill-awtorità superviżorja tiegħu informazzjoni kwalitattiva li tkopri dan li ġej:

               (a)

               deskrizzjoni adegwata tal-bażi, il-metodi u s-suppożizzjonijiet użati għall-valutazzjoni tal-assi;

               (b)

               deskrizzjoni adegwata tal-bażi, il-metodi u s-suppożizzjonijiet użati sabiex tiġi determinata l-iskopertura tar-riskju massima aggregata;

               (c)

               dettalji ta' kwalunkwe kunflitti ta' interess bejn il-veikolu bi skop speċjali, l-impriżi tal-assigurazzjoni jew ir-riassigurazzjoni u l-fornituri ta' dejn jew finanzjament;

               (d)

               dettalji ta' kwalunkwe tranżazzjonijiet sinifikanti li jsiru mill-veikolu bi skop speċjali matul l-aħħar perjodu tar-rappurtar.

               (e)

               informazzjoni li turi li l-veikolu bi skop speċjali għadu ffinanzjat kompletament, inkluż:

                           (i)

                           deskrizzjoni tar-riskji, inklużi r-riskji tal-likwidità u riskji kwantifikabbli, li jittieħdu mill-veikolu bi skop speċjali;

                           (ii)

                           informazzjoni dwar l-istrumenti ta' dejn maħruġa jew mekkaniżmi finanzjarji li daħal għalihom;

               (f)

               jekk il-veikolu bi skop speċjali ma jkunx kontinwament konformi mar-rekwiżit li jkun iffinanzjat kompletament matul il-perjodu ta' rappurtar, il-veikolu bi skop speċjali jirrapporta kull informazzjoni relevanti dwar dak in-nuqqas ta' konformità u r-rettifika tiegħu skont l-Artikolu 326 tar-Regolament ta' Delega (UE) 2015/35 waqt il-perjodu ta' rappurtar;

               (g)

               informazzjoni kwalitattiva dwar kwalunkwe bidliet li jistgħu jaffettwaw il-konformità tal-veikolu bi skop speċjali mar-rekwiżiti stabbiliti fl-Artikoli 318 sa 324, 326 u 327 tar-Regolament ta' Delega (UE) 2015/35.

         Artikolu 15
   Deskrizzjoni tar-riskji meħuda mill-veikolu bi skop speċjali
   Meta jiddeskrivi r-riskji meħuda, kif meħtieġ mill-Artikolu 14, il-veikolu bi skop speċjali jipprovdi informazzjoni fir-rapport annwali dwar:

               (a)

               jekk ir-riskji meħuda humiex fil-maġġor parti tip ta' riskji tal-ħajja jew mhux tal-ħajja;

               (b)

               x'tipi ta' eventi xkattaturi japplikaw għal dawn ir-riskji;

               (c)

               jekk event xkattatur seħħx fil-perjodu ta' rappurtar jew le, li jwassal għal pretensjoni kontra l-veikolu bi skop speċjali;

               (d)

               jekk xi ammonti li jirriżultaw minn pretensjoni kienux imħallsa matul il-perjodu ta' rappurtar, u jekk dan ikun il-każ, kemm minnhom tħallsu s'issa u jekk l-event xkattatur affettwax b'mod negattiv il-likwidità tal-veikolu bi skop speċjali;

               (e)

               jekk il-profil tar-riskju tal-veikolu bi skop speċjali nbidel materjalment mill-perjodu ta' rappurtar preċedenti jew mill-patti u kundizzjonijiet oriġinali kif ikkomunikati lill-awtorità superviżorja tiegħu mal-ħruġ tal-awtorizzazzjoni.

         Artikolu 16
   Informazzjoni dwar l-istrumenti ta' dejn maħruġa jew mekkaniżmi finanzjarji oħra li daħal għalihom
   Meta jipprovdi informazzjoni dwar strumenti ta' dejn maħruġa jew mekkaniżmi finanzjarji oħra li daħal għalihom kif meħtieġ mill-Artikolu 14, il-veikolu bi skop speċjali jirrapporta dwar dan li ġej:

               (a)

               ir-rikavat tal-ħruġ ta' dejn jew mekkaniżmu ta' finanzjament ieħor u jekk dawn tħallsux kollha għal kull arranġament kuntrattwali individwali relatat mat-trasferiment ta' riskju minn impriża tal-assigurazzjoni jew tar-riassigurazzjoni;

               (b)

               it-tipi ta' gradi tal-mekkaniżmu ta' finanzjament, waqt li jkunu speċifikati segmenti jew gradi, inkluża informazzjoni fuq il-klassifikazzjonijiet esterni riċevuti jew il-klassifikazzjonijiet interni użati għal strumenti tad-dejn maħruġa u liema aġenziji ta' klassifikazzjoni tal-kreditu ntużaw, jekk intużaw.

               (c)

               ir-raġunijiet għaliex il-kundizzjonijiet finanzjarji jitqiesu bħala robusti biżżejjed biex jiżguraw il-protezzjoni kontinwa ta' pretensjonijiet potenzjali tal-impriża tal-assigurazzjoni jew tar-riassigurazzjoni li jittrasferixxu r-riskju lill-veikolu bi skop speċjali, biex tinżamm il-kapaċità tiegħu li jissodisfa ammonti li huwa responsabbli għalihom kif isiru dovuti u biex tiġi żgurata l-istruttura ta' ħlas ta' dejn jew mekkaniżmi ta' finanzjament;

               (d)

               kwalunkwe strument ta' dejn li ġie kkanċellat, jerġa' jinxtara jew jinfeda, parzjalment jew b'mod sħiħ, peress li dawn l-istrumenti nħarġu separatament għall-perjodu ta' rappurtar attwali.

         Artikolu 17
   Mezzi għar-rappurtar
   Veikoli bi skop speċjali jippreżentaw l-kontenut kwantitattiv tar-rapport imsemmi fl-Artikolu 13 lill-awtorità superviżorja b'mod elettroniku, u l-kontenut kwalitattiv tar-rapport imsemmi fl-Artikolu 15 f'format elettroniku li jinqara.
   Artikolu 18
   Munita u unitajiet
   1.   Veikoli bi skop speċjali jippreżentaw kwalunkwe dejta monetarja mir-rapport imsemmi fl-Artikolu 13 fil-munita tar-rappurtar tal-veikolu bi skop speċjali. Għal dan l-iskop, muniti oħra jinqalbu fil-munita tar-rappurtar, billi tintuża r-rata tal-kambju applikabbli fi tmiem il-perjodu ta' rappurtar.
   2.   Veikoli bi skop speċjali jippreżentaw il-valuri numeriċi bħala fatti skont il-formati li ġejjin:

               (a)

               punti tad-dejta bit-tip ta' dejta “Monetarja” jkunu rrappurtati bl-użu minimu ta' preċiżjoni ekwivalenti għal unitajiet;

               (b)

               Punti ta' dejta bit-tip ta' dejta “Numru sħiħ” ikunu rrappurtati billi ma jintużawx deċimali u preċiżjoni ekwivalenti għal unitajiet.

         Artikolu 19
   Id-dħul fis-seħħ
   Dan ir-regolament jidħol fis-seħħ l-għada tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, id-19 ta' Marzu 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 335, 17.12.2009, p. 1.

      (2)  Ir-Regolament ta' Delega tal-Kummissjoni (UE) 2015/35 tal-10 ta' Ottubru 2014 li jissupplimenta d-Direttiva 2009/138/KE tal-Parlament Ewropew u tal-Kunsill dwar il-bidu u l-eżerċizzju tan-negozju tal-Assigurazzjoni u tar-Riassigurazzjoni (Solvibbiltà II) (ĠU L 12, 17.1.2015, p. 1).

      (3)  Ir-Regolament (UE) Nru 1094/2010 tal-Parlament Ewropew u tal-Kunsill tal-24 ta' Novembru 2010 li jistabbilixxi Awtorità Superviżorja Ewropea (Awtorità Ewropea tal-Assigurazzjoni u l-Pensjonijiet tax-Xogħol), u li jemenda d-Deċiżjoni Nru 716/2009/KE u li jħassar id-Deċiżjoni tal-Kummissjoni 2009/79/KE (ĠU L 331, 15.12.2010, p. 48).

      ANNESS I
      Id-dokumentazzjoni ta' sostenn imsemmija fl-Artikolu 5 ta' dan ir-Regolament tinkludi dan li ġej:

                  1.

                  preżentazzjoni ċara u fid-dettall u analiżi f'organigramma li tidentifika l-partijiet rilevanti kollha involuti fit-tranżazzjoni, inklużi impriżi tal-assigurazzjoni jew tar-riassigurazzjoni involuti, li huma sorveljati minn awtoritajiet superviżorji oħra minbarra l-awtorità superviżorja responsabbli għall-għoti ta' awtorizzazzjoni tal-veikolu bi skop speċjali;

                  2.

                  informazzjoni dwar l-identità u l-kwalifiki tal-oriġinatur jew sponsor tal-veikolu bi skop speċjali, fejn din il-parti hija differenti mill-impriża tal-assigurazzjoni jew tar-riassigurazzjoni li tittrasferixxi r-riskju lill-veikolu bi skop speċjali;

                  3.

                  informazzjoni dwar l-impriża tal-assigurazzjoni jew tar-riassigurazzjoni li ttttrasferixxi r-riskju lill-veikolu bi skop speċjali;

                  4.

                  l-identifikazzjoni u l-kwalifika tal-persuni li huma, jew se jkunu, maħtura biex jaġixxu bħala fiduċjarji, fejn applikabbli, tal-assi tal-veikolu bi skop speċjali;

                  5.

                  informazzjoni dwar l-identità u l-kwalifiki tal-persuni li huma, jew se jkunu impjegati tal-veikolu bi skop speċjali, inklużi d-dettalji tal-persuni li effettivament imexxu l-veikolu bi skop speċjali;

                  6.

                  informazzjoni dwar l-identità u l-kwalifiki ta' persuni li għandhom, jew ser ikun mistenni li jkollhom, direttament jew indirettament, parteċipazzjoni kwalifikattiva fil-veikolu bi skop speċjali flimkien mal-ammonti ta' dawn il-parteċipazzjonijiet;

                  7.

                  informazzjoni dwar l-identità u l-kwalifiki tal-persuni li qed jipprovdu jew se jipprovdu l-ġestjoni u s-servizzi professjonali, bħall-kontabilità għall-veikolu bi skop speċjali;

                  8.

                  il-memorandum u l-artikoli ta' assoċjazzjoni tal-veikolu bi skop speċjali, jew abbozzi tagħhom;

                  9.

                  dettalji tal-poloz tal-assigurazzjoni oriġinali tal-impriżi tal-assigurazzjoni jew tar-riassigurazzjoni li jagħtu dettalji dwar liema riskji ttieħdu inizjalment mill-impriża tal-assigurazzjoni jew tar-riassigurazzjoni u liema se jiġu trasferiti lejn il-veikolu bi skop speċjali, inkluża valutazzjoni u deskrizzjoni ta' kif it-trasferiment tar-riskji ċeduti u ż-żamma ta' kwalunkwe riskju residwu se jikkonformaw mar-rekwiżiti tal-Artikolu 320 tar-Regolament ta' Delega (UE) 2015/35;

                  10.

                  dettalji tal-abbozz tal-arranġament kuntrattwali relatati mat-trasferiment tar-riskju bejn il-veikolu bi skop speċjali u l-impriża tal-assigurazzjoni jew tar-riassigurazzjoni, inkluża deskrizzjoni ta' kif il-kuntratt jissodisfa r-rekwiżiti tal-Artikoli 210, 211, 319 u 320 tar-Regolament ta' Delega (UE) 2015/35. Id-deskrizzjoni tinkludi:

                              (a)

                              kwalunkwe eventi jew mekkaniżmi skattaturi rilevanti skont il-kuntratt;

                              (b)

                              l-iskopertura massima għar-riskju aggregat tal-kuntratt;

                  11.

                  valutazzjoni li tiddeskrivi kif l-istrutturi legali u ta' governanza tal-veikolu bi skop speċjali huma meqjusa li jikkonformaw mar-rekwiżiti tal-Artikoli 210, 319, 320, 324, 326 u 327 tar-Regolament ta' Delega (UE) 2015/35. L-eżami għandu wkoll jagħti opinjoni dwar jekk l-istruttura legali magħżula għall-veikolu bi skop speċjali toffrix protezzjoni legalment infurzabbli tal-assi tal-veikolu bi skop speċjali, u b'hekk ikun żgurat li l-kapaċità ta' veikolu bi skop speċjali ma tiġix affettwata b'mod negattiv b'konformità mar-rekwiżiti tal-Artikolu 318(b) u l-Artikolu 321 tar-Regolament ta' Delega (UE) 2015/35. Il-valutazzjoni għandha tinkludi l-passi li ġejjin:

                              (a)

                              spjegazzjoni dwar kif il-veikolu bi skop speċjali huwa, jew se jkun, iffinanzjat bis-sħiħ, inklużi t-testijiet relevanti, bħal testijiet tal-istress u tax-xenarji, biex jiġi ddeterminat jekk ir-rekwiżit iffinanzjat bis-sħiħ ikunx ġie sodisfatt u kif se jinżamm l-istatus;

                              (b)

                              informazzjoni dwar l-ekwità tal-veikolu bi skop speċjali, inkluż id-daqs, it-tkabbir, il-konċentrazzjoni potenzjali tal-investitur, u fir-rigward tas-sehem tal-ġestjoni tal-veikolu bi skop speċjali ta' dik l-ekwità;

                              (c)

                              dettalji tal-kontroparti tal-arranġamenti kuntrattwali relatati mat-trasferiment ta' riskju minn impriża tal-assigurazzjoni jew tar-riassigurazzjoni għall-veikolu bi skop speċjali, inklużi dettalji tar-rwoli kollha tal-veikolu bi skop speċjali u l-impriża tal-assigurazzjoni jew tar-riassigurazzjoni, kif ukoll ir-rwoli u l-identitajiet ta' parteċipanti oħra, inkluż, iżda mhux limitat għal, detenturi tan-nota, maniġers tal-kontijiet u maniġers għall-manteniment tal-kontijiet, kustodji u fiduċjarji, maniġers tal-assi, sottoskritturi u sponsors għat-tranżazzjoni. Din tinkludi wkoll valutazzjoni tar-rekwiżiti ta' konsolidament tal-kontabbiltà applikabbli tal-veikolu bi skop speċjali fi grupp;

                              (d)

                              informazzjoni dwar riskji kwantifikabbli tal-veikolu bi skop speċjali inklużi d-dettalji tar-riskju tal-likwidità u tal-istrateġija tal-likwidità tal-veikolu bi skop speċjali;

                              (e)

                              informazzjoni dwar l-implikazzjonijiet tal-istrateġija ta' investiment proposta tal-veikolu bi skop speċjali;

                              (f)

                              informazzjoni dwar l-aderenza tal-veikolu bi skop speċjali għar-rekwiżiti ta' solvenza skont l-Artikolu 327 tar-Regolament ta' Delega (UE) 2015/35;

                              (g)

                              id-dettalji tat-trasferiment tar-riskju, inkluża l-valutazzjoni ta' riskji residwi materjali, inkluż ir-riskju ta' bażi;

                              (h)

                              dettalji, jekk ikun hemm, dwar l-użu u dettalji tal-istrumenti tal-hedging, bħal swaps tar-rati tal-imgħax jew kuntratti tal- muniti;

                              (i)

                              dettalji ta' kwalunkwe impenji li ma jidhrux fil-karta bilanċjali li tappoġġa l-veikolu bi skop speċjali, inklużi garanziji jew kwalunkwe forma oħra ta' mitigazzjoni tar-riskju tal-kreditu li tinbiegħ jew tingħata b'xi mod ieħor għall-veikolu bi skop speċjali;

                              (j)

                              projezzjonijiet finanzjarji matul il-ħajja mistennija tal-veikolu bi skop speċjali;

                              (k)

                              valutazzjoni attwarjali tar-riskji tal-assigurazzjoni meħuda;

                              (l)

                              abbozz ta' pjan li jiddeskrivi l-proċeduri ta' rappurtar superviżorju tal-veikolu bi skop speċjali imfassla biex jikkonformaw mar-rekwiżiti tal-Artikoli 325 sa 327 tar-Regolament ta' Delega (UE) 2015/35, inklużi kwistjonijiet rappurtabbli speċifiċi identifikati skont l-Artikoli 325(2) u 326 (1) u (2) tar-Regolament ta' Delega (UE) 2015/35 u fir-rigward ta' kif il-bidliet materjali se jiġu kkomunikati lill-awtorità superviżorja;

                  12.

                  id-dokumentazzjoni tat-tranżazzjonijiet, jew abbozzi tagħhom, dwar il-ħruġ ta' mekkaniżmi ta' dejn jew finanzjarji, u t-trasferiment tar-riskju għall-fornituri ta' tali dejn jew mekkaniżmi ta' finanzjament, biex jispjega kif ser tinżamm il-konformità mal-Artikoli 210, 211, 320 u 321 tar-Regolament ta' Delega (UE) 2015/35. Din id-dokumentazzjoni għandha tinkludi:

                              (a)

                              prospett jew ċirkolari tal-offerta jew memorandum għall-pjazzamenti privati jew abbozzi tagħhom;

                              (b)

                              il-valutazzjoni tal-klassifikazzjoni jew ir-rapport tal-aġenzija tal-klassifikazzjoni tal-kreditu qabel il-ħruġ tal-istrumenti ta' finanzjament mill-veikolu bi skop speċjali;

                              (c)

                              dettalji relatati mal-użu potenzjali ta' garanti finanzjarji għal kwalunkwe “segmenti” ta' noti li għandhom jinħarġu;

                              (d)

                              il-ftehim fiduċjarju, fejn jeżisti arranġament bħal dan, jew abbozzi tiegħu;

                              (e)

                              fir-rigward tad-dejn jew mekkaniżmi ta' finanzjament, id-dettalji tal-istrateġija ta' likwidità tal-veikolu bi skop speċjali għall-istrumenti finanzjarji maħruġa, inklużi l-istruttura u l-iggradar, it-tipi ta' pożizzjonijiet, u regoli ta' rtirar għad-detentur tan-nota;

                              (f)

                              informazzjoni dwar l-implikazzjonijiet tar-riskju tal-istrateġija ta' investiment tal-veikolu bi skop speċjali;

                              (g)

                              kuntratti, jew abbozzi tagħhom, u d-dettalji ta' kwalunkwe strument tal-hedging, bħal swaps tar-rati tal-imgħax jew kuntratti tal-muniti;

                              (h)

                              id-dokumentazzjoni tat-tranżazzjonijiet, jew l-abbozz tagħha, li tirregola partijiet tal-arranġamenti kuntrattwali relatati mat-trasferiment tar-riskju minn impriża tal-assigurazzjoni jew tar-riassigurazzjoni lejn il-veikolu bi skop speċjali, li tista' tinftiehem bħala tranżazzjoni konnesssa skont l-Artikolu 210(3) u l-Artikolu 320(2) tar-Regolament ta' Delega (UE) 2015/35. Fejn applikabbli, dan jista' jinkludi kuntratti ma' parteċipanti oħra fit-tranżazzjoni, kif ukoll esternalizzazzjoni u kuntratti ta' servizzi;

                  13.

                  fejn veikolu bi skop speċjali, li kien awtorizzat qabel il-31 ta' Diċembru 2015, jibda kwalunkwe attivitajiet ġodda wara l-31 ta' Diċembru 2015, il-veikolu bi skop speċjali jirrapporta kwalunkwe informazzjoni rilevanti dwar kif l-attività eżistenti tal-veikolu bi skop speċjali jista' jkollha impatt fuq il-profil ta' skopertura għar-riskju aggregat tiegħu fir-rigward ta' kwalunkwe attività ġdida.

      ANNESS II

         Mudelli ta' rappurtar tal-Veikoli bi Skop Speċjali

         SPV. 01.01 — Kontenut tal-preżentazzjoni

                     Kodiċi tal-Mudell

                     Isem tal-mudell

                  C0010

                  SPV.01.02

                  Informazzjoni Bażika

                  R0010

                  SPV.02.01

                  Il-karta bilanċjali

                  R0020

                  SPV.02.02

                  Barra l-karta bilanċjali

                  R0030

                  SPV.03.01

                  Ir-riskji meħuda

                  R0040

                  SPV.03.02

                  Dejn jew mekkaniżmu ieħor ta' finanzjament

                  R0050

         SPV.01.02 — Informazzjoni bażika

                  C0010

                  Isem tal-veikolu bi skop speċjali ta' rappurtar

                  R0010

                  Il-kodiċi ta' identifikazzjoni

                  R0020

                  Tip ta' Kodiċi

                  R0030

                  Pajjiż ta' oriġini tal-veikolu bi skop speċjali

                  R0040

                  Id-data tar-rapport

                  R0050

                  Data ta' referenza

                  R0060

                  Munita użata għar-rappurtar

                  R0070

                  Riskji meħuda permezz arragementi separati

                  R0080

                  Il-konformità mar-rekwiżit ta' 'iffinanzjat bis-sħiħ matul il-perjodu ta' rappurtar

                  R0090

         SPV.02.01 — Karta bilanċjali

                     Valur

                     Assi

                  C0010

                  Depożiti u pretensjonijiet ta' self

                  R0010

                  Self ittitolizzat

                  R0020

                  Titoli ta' dejn

                  R0030

                  Assi titolizzati oħra

                  R0040

                  Ekwità u unitajiet ta' investiment kollettiv

                  R0050

                  Derivattivi finanzjarji

                  R0060

                  Assi mhux finanzjarju (inkluż assi fissi)

                  R0070

                  Total ta' klassijiet materjali oħra ta' assi

                  R0080

                  Assi li jifdal

                  R0090

                     Assi totali

                  R0100

                     Obbligazzjonijiet

                  Self u depożiti riċevuti

                  R0110

                  Titoli ta' dejn maħruġin

                  R0120

                  Derivattivi finanzjarji

                  R0130

                  Total ta' klassijiet materjali oħra ta' obbligazzjonijiet

                  R0140

                  Obbligazzjonijiet li jifdal

                  R0150

                     Obbligazzjonijiet Totali

                  R0160

                     Ekwità

                     Ekwità Totali

                  R0170

                  Deskrizzjoni tal-entrati

                     Valur

                  C0020

                  C0010

                  Klassijiet materjali oħra ta' assi 1

                  R0180

                  …

                  Deskrizzjoni tal-entrati

                     Valur

                  C0020

                  C0010

                  Klassijiet materjali oħra ta' obbligazzjonijiet 1

                  R0190

                  …

                  Deskrizzjoni tal-entrati

                     Valur

                  C0020

                  C0010

                  Entrata ta' ekwità 1

                  R0200

                  …

         SPV.02.02 — Barra l-karta bilanċjali

                     Valur ta' kontabbiltà

                     Entrati barra l-karta bilanċjali

                  C0010

                  Garanziji riċevuti permezz tal-veikolu bi skop speċjali b'mod dirett

                  R0010

                  Kollateral miżmum

                  R0020

                  Total ta' entrati oħra barra l-karta bilanċjali

                  R0030

                     Obbligi barra l-karta bilanċjali

                  Kollateral mirhun

                  R0040

                  Total ta' obbligi oħra barra l-karta bilanċjali

                  R0050

                  Deskrizzjoni tal-entrati

                     Valur kontabilistiku

                  C0020

                  C0010

                  Entrata barra l-karta bilanċjali 1

                  R0060

                  …

                  Deskrizzjoni tal-entrati

                     Valur kontabilistiku

                  C0020

                  C0010

                  Obbligu barra l-karta bilanċjali 1

                  R0070

                  …

         SPV.03.01 — Ir-riskji meħuda

                     Ftehim

                     Data tal-ħruġ

                     Ħruġ/użi mibdija qabel l-implimentazzjoni tad- Direttiva 2009/138/KE

                     L-isem taċ-ċedent

                     Il-Kodiċi taċ-ċedent

                     Tip ta' Kodiċi

                     Skopertura tar-riskju massima aggregata skont l-arranġament

                     Assi miżmuma għal riskju separabbli

                     Il-konformità mar-ekwiżit iffinanzjat bis-sħiħ għall-arranġament matul il-perjodu ta' rappurtar

                     Tul ta' żmien

                  C0010

                  C0020

                  C0030

                  C0040

                  C0050

                  C0060

                  C0070

                  C0080

                  C0090

                  C0100

                     Totali

                  R0010

                  Riskju 1

                  R0020

                  …

                  …

         SPV.03.02 — Dejn jew mekkaniżmu ieħor ta' finanzjament

                     Arranġament

                     Deskrizzjoni tad-dejn jew mekkaniżmu finanzjarju ieħor maħruġ għal arranġament

                     Ammont tad-dejn jew mekkaniżmu finanzjarju ieħor maħruġ għal arranġament

                  C0010

                  C0020

                  C0030

                     Totali

                  R0010

                  Dejn jew mekkaniżmu finanzjarju ieħor 1

                  R0020

                  …

      ANNESS III
      Dan l-Anness fih struzzjonijiet addizzjonali fir-rigward tal-mudelli inklużi fl-Anness II ta' dan ir-Regolament. L-ewwel kolonna tat-tabelli tidentifika l-entrati li għandhom jiġu rrapurtati bl-identifikazzjoni taċ-ċelloli kif ippreżentati fil-mudell fl-Anness II.
      Fejn il-veikolu bi skop speċjali jintalab jikkumplimenta r-rappurtar kwantitattiv ta' ġustifikazzjoni partikolari, l-ispjegazzjoni m'għandhiex titressaq fi ħdan il-mudell ta' rappurtar, iżda tiġi inkluża fi ħdan il-parti narrativa tas-sottomissjoni ta' informazzjoni permezz tal-veikolu bi skop speċjali lill-awtorità superviżorja.

         SPV.01.01 — Kontenut tas-sottomissjoni

                  Ċellola

                  Entrata

                  Istruzzjonijiet

                  R0010/C0010

                  Informazzjoni Bażika

                  Irrappurtata.

                  R0020/C0010

                  Karta Bilanċjali

                  Tintuża waħda mill-għażliet fil-lista magħluqa li ġejja:

                              1

                              —

                              Irrappurtata;

                              9

                              —

                              Mhux irrappurtata (f'dan il-każ hija meħtieġa ġustifikazzjoni).

                  R0030/C0010

                  mhux fi l-karta bilanċjali

                  Tintuża waħda mill-għażliet fil-lista magħluqa li ġejja:

                              1

                              —

                              Irrappurtata;

                              2

                              —

                              Mhux irrappurtata l-ebda entrati mhux fil-karta bilanċjali;

                              9

                              —

                              Mhux irrappurtata raġuni oħra (f'dan il-każ hija meħtieġa ġustifikazzjoni).

                  R0040/C0010

                  Ir-riskji li se jittieħdu

                  Tintuża waħda mill-għażliet fil-lista magħluqa li ġejja:

                              1

                              —

                              Irrappurtata;

                              9

                              —

                              Mhux irrappurtata (f'dan il-każ hija meħtieġa ġustifikazzjoni).

                  R0050/C0010

                  Dejn jew mekkaniżmu ta' finanzjament ieħor

                  Tintuża waħda mill-għażliet fil-lista magħluqa li ġejja:

                              1

                              —

                              Irrappurtata;

                              9

                              —

                              Mhux irrappurtata (f'dan il-każ hija meħtieġa ġustifikazzjoni).

         SPV.01.02 — Informazzjoni bażika

                  Ċellola

                  Entrata

                  Istruzzjonijiet

                  R0010/C0010

                  L-isem tal-veikolu bi skop speċjali ta' rappurtar

                  L-isem tal-veikolu bi skop speċjali li jissottometti r-rapport lill-awtorità superviżorja.

                  R0020/C0010

                  Il-kodiċi ta' identifikazzjoni

                  L-identifikazzjoni ta' veikolu bi skop speċjali li juża l-prijorità li jmiss;

                              —

                              Identifikatur tal-Entità Ġuridika(LEI),

                              —

                              Kodiċi tal-identifikazzjoni użata fis-suq lokali, mogħtija mill-awtorità nazzjonali ta' kontroll.

                  R0030/C0010

                  Tip ta' Kodiċi

                  L-identifikazzjoni tal-kodiċi użati fil-meħtieġa “Kodiċi ta' identifikazzjoni”. Tintuża waħda mill-għażliet fil-lista magħluqa li ġejja:

                              1

                              —

                              LEI

                              2

                              —

                              Kodiċi lokali

                  R0040/C0010

                  Pajjiż ta' oriġini tal-veikolu bi skop speċjali

                  Il-kodiċi ISO 3166-1 alpha- 2 tal-pajjiż fejn il-veikolu bi skop speċjali ġie awtorizzat.

                  R0050/C0010

                  Id-data tar-rapport

                  Il-kodiċi ISO 8601 (jjjj-xx-ss) tad-data meta jsir ir-rapport lill-awtorità superviżorja.

                  R0060/C0010

                  Data ta' referenza

                  ISO 8601 (jjjj-xx-ss) mid-data li tidentifika l-aħħar jum tal-perjodu ta' rappurtar.

                  R0070/C0010

                  Munita użata għar-rappurtar

                  Kodiċi alfabetiku ISO 4217 tal-munita tal-ammonti monetarji użati f'kull rapport.

                  R0080/C0010

                  Riskji preżunti permezz ta' arranġamenti separati

                  Tidentifika l-għadd ta' arranġamenti tar-riskju separati li SPV jista' jkun irċieva awtorizzazzjoni biex jieħu ħsiebhom skont termini u kundizzjonijiet kif stabbilit mill-awtorità ta' kontroll tiegħu.

                  R0090/C0010

                  Il-konformità ma' rekwiżit iffinanzjat bis-sħiħ matul il-perjodu

                  Biex jiddikjara jekk ir-rekwiżit iffinanzjat bis-sħiħ inżammx bejn żewġ perjodi ta' rappurtar. Tintuża l-lista magħluqa li ġejja:

                              1

                              —

                              Konformità ma' ffinanzjar bis-sħiħ

                              2

                              —

                              Nuqqas ta' konformità ma' ffinanzjar bis-sħiħ

         SPV.02.01 — Karta bilanċjali

                  Ċellola

                  Entrata

                  Istruzzjonijiet

                  R0010/C0010

                  Pretensjonijiet ta' depożiti u self

                  Valur tal-pretensjonijiet ta' depożiti u self skont l-Artikolu 75 tad- Direttiva 2009/138/KE. Din l-entrata tinkludi:

                              —

                              Id-depożiti kollha,

                              —

                              Self mogħti mill-SPV,

                              —

                              Flus.

                  R0020/C0010

                  Self ittitolizzat

                  Valur tas-self ittitolizzat akkwiżit mill-veikolu bi skop speċjali skont l-Artikolu 75 tad- Direttiva 2009/138/KE.

                  R0030/C0010

                  Titoli ta' dejn

                  Valur ta' parteċipazzjonijiet f' titoli ta' dejn skont l- Artikolu 75 tad-Direttiva 2009/138/KE. Jinkludi dejn subordinat fil-forma ta' titoli ta' dejn.

                  R0040/C0010

                  Assi titolizzati oħrajn

                  Valur ta' assi titolizzati oħra mhux inklużi fl-entrati “Self titolizzat” (C0010/R0020) jew “Titoli ta' dejn” (C0010/R0030) skont l-Artikolu 75 tad-Direttiva 2009/138/KE.

                  R0050/C0010

                  Unitajiet ta' ekwità u ta' investiment kollettiv

                  Valur ta' unitajiet ta' ekwita u ta' investiment kollettiv miżmuma skont l-Artikolu 75 tad-Direttiva 2009/138/KE.

                  R0060/C0010

                  Derivattivi finanzjarji

                  Valur ta' derivattivi finanzjarji b'valur pożittiv skont l- Artikolu 75 tad-Direttiva 2009/138/KE.

                  R0070/C0010

                  Assi mhux finanzjarji (inkluż assi fissi)

                  Valur tal-assi tanġibbli u intanġibbli, mhux fi assi finanzjarji skont l-Artikolu 75 tad-Direttiva 2009/138/KE.

                  R0080/C0010

                  Total ta' klassijiet materjali oħra ta' assi

                  L-ammont totali ta' klassijiet materjali oħra ta' assi

                  R0090/C0010

                  Assi li jifdal

                  Il-valur tal-assi l-oħrajn kollha, mhux koperti mill-entrati preċedenti skont l-Artikolu 75 tad-Direttiva 2009/138/KE.

                  R0100/C0010

                  Assi totali

                  Il-valur totali tal-assi tal-veikolu bi skop speċjali.

                  R0110/C0010

                  Self u depożiti riċevuti

                  Il-valur dovut lill-kredituri mill-veikolu bi skop speċjali, minbarra dak li jirriżulta mill-ħruġ ta' titoli negozzjabbli.

                  R0120/C0010

                  Titoli ta' dejn maħruġin

                  Il-valur tat-titoli maħruġa permezz tal-veikolu bi skop speċjali, minbarra ekwità skont l-Artikolu 75 tad-Direttiva 2009/138/KE.

                  R0130/C0010

                  Derivattivi finanzjarji

                  Valur ta' derivattivi finanzjarji b'valur negattivi skont l- Artikolu 75 tad-Direttiva 2009/138/KE.

                  R0140/C0010

                  Total ta' klassijiet materjali oħra ta' obbligazzjonijiet

                  L-ammont totali ta' klassijiet materjali oħra ta' obbligazzjonijiet

                  R0150/C0010

                  Obbligazzjonijiet li jifdal

                  Il-valur tal-obbligazzjonijiet l-oħrajn kollha, mhux koperti mill-entrati preċedenti skont l-Artikolu 75 tad-Direttiva 2009/138/KE.

                  R0160/C0010

                  Obbligazzjonijiet Totali

                  Total tal-obbligazzjonijiet tal-veikolu bi skop speċjali.

                  R0170/C0010

                  Ekwità Totali

                  Total tal-ekwità tal-veikolu bi skop speċjali.

                  R0180/C0020

                  Klassijiet materjali oħra ta' assi 1

                  Deskrizzjoni tal-klassi materjali tal-assi. Identifika kemm il-klassi materjali jkun hemm bżonn sabiex tagħti stampa ċara tan-natura tal-obbligazzjonijiet materjali tal-veikolu bi skop speċjali.

                  R0180/C0010

                  Klassijiet materjali oħra ta' assi 1 — Valur

                  Il-valur ta' kull klassi materjali tal-assi.

                  R0190/C0020

                  Klassijiet materjali oħra ta' obbligazzjonijiet 1

                  Deskrizzjoni tal-klassi materjali ta' obbligazzjonijiet. Jidentifika klassijiet materjali oħra kif meħtieġ biex jagħti stampa ċara tan-natura tal-obbligazzjonijiet materjali tal-veikolu bi skop speċjali.

                  R0190/C0010

                  Klassijiet materjali oħra ta' obbligazzjonijiet 1 — Valur

                  Il-valur ta' kull klassi materjali tal-obbligazzjonijiet.

                  R0200/C0020

                  Ekwità (Entrati materjali)

                  Deskrizzjoni tal-entrati ta' ekwità materjali. Biex jiġu deċiżi minn kull veikolu bi skop speċjali meta jqis in-natura ta' entrati materjali miżmuma mill-veikolu bi skop speċjali ta' rappurtar u biex jibqgħu konsistenti matul perjodi ta' rappurtar.

                  R0200/C0010

                  Entrata ta' ekwità 1

                  Valur ta' kull entrata ta' ekwità rrappurtata skont l-Artikolu 75 tad-Direttiva 2009/138/KE.

         SPV.02.01 — Mhux fil-karta bilanċjali

                  Ċellola

                  Entrata

                  Istruzzjonijiet

                  R0010/C0010

                  Garanziji riċevuti mill-veikolu bi skop speċjali b'mod dirett

                  Valur tal-kontabilità tal-garanziji riċevuti mill-veikolu bi skop speċjali b'mod dirett

                  R0020/C0010

                  Kollateral miżmum

                  Valur kontabilistiku tal-kollaterali miżmuma.

                  R0030/C0010

                  Total ta' entrati oħra mhux fil-karta bilanċjali

                  Valur kontabilistiku ta' kull entrata oħra mhux fil-karta bilanċjali rrappurtata.

                  R0040/C0010

                  Kollateral mirhun

                  Valur kontabilistiku tal-kollateral mirhun.

                  R0050/C0010

                  Total ta' obbligi oħra mhux fil-karta bilanċjali

                  Valur tal-kontabilità ta' kull obbligazzjoni oħra rrappurtata mhux fil-karta bilanċjali.

                  R0060/C0020

                  Entrata mhux fil-karta bilanċjali 1

                  Deskrizzjoni ta' kull entrata oħra mhux fil-karta bilanċjali. Il-veikolu bi skop speċjali jirrapporta l-punti differenti kif meħtieġ.

                  R0060/C0010

                  Entrata mhux fil-karta bilanċjali 1 — Valur kontabilistiku

                  Valur kontabilistiku ta' kull entrata oħra mhux fil-karta bilanċjali rrappurtata.

                  R0070/C0020

                  Obbligazzjoni mhux fil-karta bilanċjali 1

                  Deskrizzjoni ta' kull obbligazzjoni oħra mhux fil-karta bilanċjali. Il-veikolu bi skop speċjali jirrapporta l-punti differenti kif meħtieġ.

                  R0070/C0010

                  Obbligazzjoni mhux fil-karta bilanċjali 1 — Valur kontabilistiku

                  Valur tal-kontabilità ta' kull obbligazzjoni oħra rrappurtata mhux fil-karta bilanċjali.

         SPV. 03.01 — ir-Riskji meħuda

                  Ċellola

                  Entrata

                  Istruzzjonijiet

                  R0010/C0070

                  Total — l-iskopertura massima għar-riskju aggregat għal kull arranġament

                  Total tal-iskopertura massima għar-riskju aggregat għall-veikolu bi skop speċjali
                  C0070/R0010 = Somma (C0070/R0020)

                  R0010/C0080

                  Total — Assi miżmuma għal riskju separabbli

                  Valur tal-assi totali miżmuma
                  SPV.03.01 C0080/R0010 = Somma (C0080/R0020) = SPV.02.01.C0010/R0100

                  R0020/C0010

                  Arranġament

                  Fejn ikunu involuti veikoli bi skop speċjali b'arranġamenti diversi, l-informazzjoni tingħata għal kull ftehim separat (kull riskju separabbli li jittieħed). Din l-entrata tidentifika l-kodiċi tal-arranġament tar-riskju.
                  Jekk l-awtorità superviżorja tattribwixxi kodiċi, dan il-kodiċi jintuża. Jekk le, il-veikolu bi skop speċjali jattribwixxi kodiċi li jinżamm konsistenti matul snin ta' rappurtar u ma jerġax jintuża.
                  In-numru ta' linji rrappurtati jkun l-istess bħan-numru identifikat f'SPV.01.02.C0010/R0080

                  R0020/C0020

                  Data tal-ħruġ

                  ISO 8601 (ssss-xx-jj) il-kodiċi tad-data tal-ħruġ għal kull arranġament tar-riskju separabbli.

                  R0020/C0030

                  Kwistjonijiet/użi mibdija qabel l-implimentazzjoni tad- Direttiva 2009/138/KE

                  Identifikazzjoni jekk l-arranġament daħal fis-seħħ qabel il-31 ta' Diċembru 2015. Tintuża il-lista magħluqa segwenti:

                              1

                              —

                              Qabel il-31 ta' Diċembru 2015

                              2

                              —

                              Wara l-31 ta' Diċembru 2015

                  R0020/C0040

                  Isem taċ-ċedent

                  Isem tal-impriża tal-assigurazzjoni jew tar-rijassigurazzjoni li tittrasferixxi r-riskji lill-veikolu bi skop speċjali.

                  R0020/C0050

                  Kodiċi taċ-ċedent

                  Kodiċi ta' identifikazzjoni taċ-ċedent li juża l-prijorità li jmiss, jekk teżisti:

                              —

                              Identifikatur tal-Entità Legali (LEI),

                              —

                              Kodiċi speċifiku.

                        Kodiċi speċifiku:

                              —

                              Għall-impriżi tal-assigurazzjoni/riassigurazzjoni taż-ŻEE: kodiċi ta' identifikazzjoni użat fis-suq lokali, assenjat mill-awtorità superviżorja tal-impriża,

                              —

                              Għal impriżi mhux taż-ŻEE u impriżi mhux regolati, kodiċi ta' identifikazzjoni pprovdut permezz tal-veikolu bi skop speċjali. Meta jalloka kodiċi ta' identifikazzjoni għal kull impriża li mhix taż-ŻEE jew mhux regolata jkun skont il-format li ġej b'mod konsistenti:

                        kodiċi ta' identifikazzjoni tal-impriża + Kodiċi ISO 3166-1 alpha-2 tal-pajjiż tal-impriża + 5 ċifri

                  R0020/C0060

                  Tip ta' Kodiċi

                  Identifikazzjoni tal-kodiċi użat fl-entrata “kodiċi taċ-ċedent” (C0050). Tintuża waħda mill-għażliet fil-lista magħluqa li ġejja:

                              1

                              —

                              LEI

                              2

                              —

                              Kodiċi speċifiku

                  R0020/C0070

                  Skopertura tar-riskju massima aggregata għal kull arranġament

                  Valur għal kull arranġament tal-iskopertura massima għar-riskju aggregat.

                  R0020/C0080

                  Assi miżmuma għal riskju separabbli

                  Il-valur tal-assi totali miżmuma għal kull arranġament.

                  R0020/C0090

                  Il-konformità mar-rekwiżit iffinanzjat bis-sħiħ għall-arranġament matul il-perijodu ta' rappurtar

                  Biex jiddikjara jekk ir-rekwiżit iffinanzjat bis-sħiħ inżammx bejn żewġ perjodi ta' rappurtar. Tintuża il-lista magħluqa segwenti:

                              1

                              —

                              Konformità ma' ffinanzjar bis-sħiħ

                              2

                              —

                              Nuqqas ta' konformità ma' ffinanzjar bis-sħiħ

                  R0020/C0100

                  Tul ta' żmien

                  Il-valur tad-dewmien tal-arranġament f'xhur li jibqa'.

         SPV.03.02 — Dejn jew mekkaniżmu ta' finanzjament ieħor

                  Ċellola

                  Entrata

                  Istruzzjonijiet

                  R0010/C0030

                  Total— Ammont ta' dejn jew mekkaniżmu ta' finanzjament ieħor maħruġ għal arranġament

                  Il-valur totali ta' titoli ta' dejn maħruġa
                  SPV.03.02.C0030/R0010 = Somma (C0030/R0020) = SPV.02.01.C0010/R0120

                  R0020/C0010

                  Ftehim

                  Fejn ikunu involuti veikoli bi skop speċjali b'arranġamenti diversi, l-informazzjoni tingħata għal kull ftehim separat (kull riskju separabbli li jittieħed). Din l-entrata tidentifika l-kodiċi tal-arranġament tar-riskju.
                  Jekk l-awtorità superviżorja tattribwixxi kodiċi, dan il-kodiċi jintuża. Jekk le, il-veikolu bi skop speċjali jattribwixxi kodiċi li jinżamm konsistenti matul snin ta' rappurtar u ma jerġax jintuża.
                  In-numru ta' linji rrappurtati jkun l-istess bħan-numru identifikat f'SPV.01.02.C0010/R0080.

                  R0020/C0020

                  Dejn jew mekkaniżmu ta' finanzjament ieħor 1

                  Deskrizzjoni tad-dejn jew mekkaniżmi finanzjarji oħra maħruġa għal arranġament, inkluża referenza ta' tranżazzjoni.
                  Jintużaw linji kemm meħtieġ għal kull arranġament li jirrapporta kull titolu ta' dejn maħruġ.

                  R0020/C0030

                  L-ammont tad-dejn jew mekkaniżmi finanzjarji oħra maħruġa għall-arranġament

                  Il-valur ta' kull ħruġ ta' dejn jew kull mekkaniżmu finanzjarju ieħor.


title: Regolament ta' Implimentazzjoni tal-Kummissjoni (UE) 2017/1467 tal-11 ta' Awwissu 2017 li jemenda r-Regolament (UE) Nru 1255/2010 fir-rigward tal-kwota tariffarja tal-importazzjoni għall-prodotti tal-“baby beef” li joriġinaw fil-Kosovo (Din id-deżinjazzjoni hija mingħajr preġudizzju għall-pożizzjonijiet dwar l-istatus, u hija konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo. )

text:
                  12.8.2017

                  MT

                  Il-Ġurnal Uffiċjali tal-Unjoni Ewropea

                  L 209/13

            REGOLAMENT TA' IMPLIMENTAZZJONI TAL-KUMMISSJONI (UE) 2017/1467
      tal-11 ta' Awwissu 2017
      li jemenda r-Regolament (UE) Nru 1255/2010 fir-rigward tal-kwota tariffarja tal-importazzjoni għall-prodotti tal-“baby beef” li joriġinaw fil-Kosovo (*1)

      IL-KUMMISSJONI EWROPEA
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikolari l-punt (b) tal-ewwel paragrafu tal-Artikolu 187 tiegħu,
      Billi:

                  (1)

                  Ir-Regolament tal-Kummissjoni (UE) Nru 1255/2010 (2) jistabbilixxi regoli dettaljati għall-ġestjoni tal-kwoti tariffarji tal-importazzjoni għall-prodotti “baby beef”.

                  (2)

                  Ir-Regolament tal-Kunsill (KE) Nru 1215/2009 (3) jipprevedi kwota tariffarja annwali tal-importazzjoni ta' 475 tunnellata ta' prodotti tal-“baby beef” li joriġinaw fit-territorju doganali tal-Kosovo (*1).

                  (3)

                  Il-Kummissjoni adottat ir-Regolament (UE) Nru 374/2012 (4) li emenda r-Regolament (UE) Nru 1255/2010 bl-għan li tiftaħ u tipprevedi l-amministrazzjoni ta' kwota tariffarja annwali tal-importazzjoni għall-prodotti “baby beef” li joriġinaw mill-Kosovo (*1).

                  (4)

                  Il-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo (*1), min-naħa l-oħra (“il-Ftehim”), ġie konkluż f'isem l-Unjoni mill-Kunsill permezz tad-Deċiżjoni (UE) 2016/342 (5) u huwa l-istrument il-ġdid li jirregola r-relazzjonijiet kummerċjali mal-Kosovo (*1). L-Artikolu 28(3) tal-Ftehim jipprevedi kwota tariffarja ta' 475 tunnellata għall-prodotti “baby beef” li joriġinaw fit-territorju doganali tal-Kosovo (*1). Għaldaqstant, il-kwota tariffarja għall-prodotti tal-“baby beef” prevista fl-ewwel subparagrafu tal-Artikolu 3(2) tar-Regolament (KE) Nru 1215/2009 ġiet stabbilita għal żero tunnellati bir-Regolament Delegat tal-Kummissjoni (UE) 2017/1464 (6).

                  (5)

                  Għaldaqstant, ir-Regolament (UE) Nru 1255/2010 jenħtieġ li jiġi emendat skont dan,

                  (6)

                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,

            ADOTTAT DAN IR-REGOLAMENT:
      Artikolu 1
      Fl-Anness VIIa tar-Regolament (UE) Nru 1255/2010, il-kaxxa 8 tinbidel b'dan li ġej:

                     “8.

                     Jiena, hawn taħt iffirmat …, li qed naġixxi f'isem il-korp ta' ħruġ awtorizzat (il-kaxxa 9) niċċertifika li l-oġġetti deskritti hawn fuq ġew suġġetti għal spezzjoni tas-saħħa f'…, skont iċ-ċertifikat veterinarju mehmuż ta'…, li joriġinaw u ġejjin mill-Kosovo (*2) u jikkorispondu eżatt mad-definizzjoni li hemm fl-Anness II tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo (*2), min-naħa l-oħra (ĠU L 71, 16.3.2016, p. 3).”

      Artikolu 2
      Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, il-11 ta' Awwissu 2017.

               Għall-Kummissjoni

               Il-President

            Jean-Claude JUNCKER

         (*1)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo.

         (1)  ĠU L 347, 20.12.2013, p. 671.

         (2)  Ir-Regolament tal-Kummissjoni (UE) Nru 1255/2010 tat-22 ta' Diċembru 2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti “baby beef” li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro, fis-Serbja u fil-Kosovo * (ĠU L 342, 28.12.2010, p. 1).

         (3)  Ir-Regolament tal-Kunsill (KE) Nru 1215/2009 tat-30 ta' Novembru 2009 li jintroduċi ċerti miżuri kummerċjali eċċezzjonali għal pajjiżi u territorji li jipparteċipaw fil-proċess ta' Stabilizzazzjoni u Assoċjazzjoni tal-Unjoni Ewropea jew li huma marbutin miegħu (ĠU L 328, 15.12.2009, p. 1).

         (4)  Ir-Regolament ta' Implimentazzjoni tal-Kummissjoni (UE) Nru 374/2012 tas-26 ta' April 2012 li jemenda r-Regolament (UE) Nru 1255/2010 li jistabbilixxi regoli dettaljati għall-applikazzjoni tal-kwoti tariffarji tal-importazzjoni għall-prodotti “baby beef” li joriġinaw fil-Bosnja-Ħerzegovina, fil-Kroazja, f'dik li kienet ir-Repubblika Jugoslava tal-Maċedonja, fil-Montenegro u fis-Serbja (ĠU L 118, 3.5.2012, p. 1).

         (5)  Id-Deċiżjoni tal-Kunsill (UE) 2016/342 tat-12 ta' Frar 2016 dwar il-konklużjoni, f'isem l-Unjoni Ewropea, tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo *, min-naħa l-oħra (ĠU L 71, 16.3.2016, p. 1).

         (6)  Ir-Regolament Delegat tal-Kummissjoni (UE) 2017/1464 tat-2 ta' Ġunju 2017 li jemenda r-Regolament tal-Kunsill (KE) Nru 1215/2009 fir-rigward tal-konċessjonijiet kummerċjali mogħtija lill-Kosovo * wara d-dħul fis-seħħ tal-Ftehim ta' Stabbilizzazzjoni u Assoċjazzjoni bejn l-Unjoni Ewropea u l-Komunità Ewropea tal-Enerġija Atomika, minn naħa waħda, u l-Kosovo, min-naħa l-oħra (ara l-paġna 1 ta' dan il-Ġurnal Uffiċjali).

         (*2)  Dan l-isem huwa mingħajr preġudizzju għall-pożizzjonijiet dwar l-istatus, u huwa konformi mal-UNSCR 1244/1999 u mal-Opinjoni tal-QIĠ dwar id-dikjarazzjoni tal-indipendenza tal-Kosovo.


title: Regolament ta’ Implimentazzjoni tal-Kummissjoni (UE) Nru 514/2013 tal- 4 ta’ Ġunju 2013 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               5.6.2013

               MT

               Il-Ġurnal Uffiċjali tal-Unjoni Ewropea

               L 152/48

         REGOLAMENT TA’ IMPLIMENTAZZJONI TAL-KUMMISSJONI (UE) Nru 514/2013
   tal-4 ta’ Ġunju 2013
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-4 ta’ Ġunju 2013.

            Għall-Kummissjoni, F'isem il-President,
         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  41,5

                  MA

                  51,3

                  MK

                  65,0

                  TN

                  25,9

                  TR

                  63,9

                  ZZ

                  49,5

                  0707 00 05

                  AL

                  41,5

                  MK

                  46,1

                  TR

                  142,5

                  ZZ

                  76,7

                  0709 93 10

                  TR

                  141,4

                  ZZ

                  141,4

                  0805 50 10

                  AR

                  115,5

                  TR

                  81,9

                  ZA

                  112,5

                  ZZ

                  103,3

                  0808 10 80

                  AR

                  181,7

                  BR

                  96,0

                  CL

                  115,9

                  CN

                  77,1

                  NZ

                  135,5

                  US

                  155,7

                  ZA

                  130,9

                  ZZ

                  127,5

                  0809 10 00

                  TR

                  195,8

                  ZZ

                  195,8

                  0809 29 00

                  TR

                  469,8

                  US

                  557,8

                  ZZ

                  513,8

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.


title: Regolament ta' Implimentazzjoni tal-Kummissjoni (UE) 2017/882 tat-23 ta' Mejju 2017 dwar id-derogi mir-regoli tal-oriġini stabbiliti fil-Protokoll 1 tal-Ftehim ta' Sħubija Ekonomika bejn l-Unjoni Ewropea u l-Istati Membri tagħha minn naħa, u l-Istati EPA SADC min-naħa l-oħra, li japplikaw fi kwota għal ċerti prodotti min-Namibja

text:
               24.5.2017

               MT

               Il-Ġurnal Uffiċjali tal-Unjoni Ewropea

               L 135/15

         REGOLAMENT TA' IMPLIMENTAZZJONI TAL-KUMMISSJONI (UE) 2017/882
   tat-23 ta' Mejju 2017
   dwar id-derogi mir-regoli tal-oriġini stabbiliti fil-Protokoll 1 tal-Ftehim ta' Sħubija Ekonomika bejn l-Unjoni Ewropea u l-Istati Membri tagħha minn naħa, u l-Istati EPA SADC min-naħa l-oħra, li japplikaw fi kwota għal ċerti prodotti min-Namibja
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 58(1) tiegħu,
   Billi:

               (1)

               Permezz tad-Deċiżjoni (UE) 2016/1623 (2), il-Kunsill awtorizza l-iffirmar, f'isem l-Unjoni Ewropea, tal-Ftehim ta' Sħubija Ekonomika bejn l-Unjoni Ewropea u l-Istati Membri tagħha minn naħa, u l-Istati EPA SADC min-naħa l-oħra (3) (“il-Ftehim”). L-Istati EPA SADC huma l-Botswana, il-Lesoto, il-Mozambique, in-Namibja, is-Swaziland u l-Afrika t'Isfel. Skont id-Deċiżjoni (UE) 2016/1623, il-Protokoll irid jiġi applikat fuq bażi provviżorja, sakemm jitlestew il-proċeduri għall-konklużjoni tiegħu. Il-Ftehim jibda japplika fuq bażi provviżorja mill-10 ta' Ottubru 2016.

               (2)

               Il-Protokoll 1 tal-Ftehim jikkonċerna d-definizzjoni tal-kunċett ta' “prodotti tal-oriġini” u l-metodi ta' koperazzjoni amministrattiva. Għal prodott speċifiku, jiġifieri t-tonn Albacore ppreparat jew ippreservat (Thunnus alalunga) tal-Intestatura SA 1604, manifatturat minn tonn Albacore mhux tal-oriġini tal-Intestaturi SA 0302 jew 0303, l-Artikolu 43 ta' dak il-Protokoll jipprovdi għal deroga awtomatika mir-regoli tal-oriġini stabbiliti f'dak il-Protokoll fil-qafas tal-kwota annwali mogħtija lin-Namibja. Għaldaqstant jeħtieġ jiġu stabbiliti l-kundizzjonijiet għall-applikazzjoni ta' dawk id-derogi għall-importazzjonijiet min-Namibja.

               (3)

               Il-kwota stabbilita fl-Artikolu 43(10) għall-Protokoll 1 tal-Ftehim jenħtieġ tiġi ġestita mill-Kummissjoni abbażi tal-ordni kronoloġika tad-dati ta' aċċettazzjoni tad-dikjarazzjonijiet doganali għar-rilaxx għal ċirkolazzjoni libera b'konformità mar-Regolament ta' Implimentazzjoni tal-Kummissjoni (UE) 2015/2447 (4).

               (4)

               L-intitolament li wieħed jibbenefika mill-konċessjonijiet tariffarji jenħtieġ ikun soġġett għall-preżentazzjoni tal-prova rilevanti tal-oriġini lill-awtoritajiet doganali.

               (5)

               Sabiex tiġi żgurata l-applikazzjoni mingħajr intoppi tas-sistema tal-kwoti stabbilita mill-Protokoll, jenħtieġ li dan ir-Regolament japplika mill-istess data bħal dik tal-applikazzjoni provviżorja tal-Ftehim.

               (6)

               Il-miżuri previsti f'dan ir-Regolament huma konformi mal-opinjoni tal-Kumitat tal-Kodiċi Doganali.

         ADOTTAT DAN IR-REGOLAMENT:
   Artikolu 1
   Id-derogi mir-regoli tal-oriġini favur in-Namibja stabbiliti fl-Artikolu 43(10) tal-Protokoll 1 tal-Ftehim ta' Sħubija Ekonomika bejn l-Unjoni Ewropea u l-Istati Membri tagħha minn naħa, u l-Istati EPA SADC min-naħa l-oħra (“il-Ftehim”), għandhom japplikaw fi ħdan il-kwota stabbilita fl-Anness ta' dan ir-Regolament.
   Artikolu 2
   Sabiex jibbenifikaw mid-derogi stabbiliti fl-Artikolu 1, il-prodotti elenkati fl-Anness għandu jkollhom magħhom prova tal-oriġini kif stabbilit fl-Anness III tal-Protokoll 1 tal-Ftehim.
   Dan li ġej għandu jitniżżel fil-kaxxa 7 taċ-ċertifikat taċ-ċaqliq EUR.1 maħruġ mill-awtoritajiet kompetenti tan-Namibja skont dan ir-Regolament: “Deroga — Regolament (UE) 2017/882”.
   Artikolu 3
   Il-kwota stabbilita fl-Anness għandha tiġi ġestita b'konformità mal-Artikoli 49 sa 54 tar-Regolament ta' Implimentazzjoni (UE) 2015/2447.
   Artikolu 4
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   Għandu japplika mill-10 ta' Ottubru 2016.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-23 ta' Mejju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 269, 10.10.2013, p. 1.

      (2)  Id-Deċiżjoni tal-Kunsill (UE) 2016/1623 tal-1 ta' Ġunju 2016 dwar l-iffirmar, f'isem l-Unjoni Ewropea, u l-applikazzjoni provviżorja ta' Ftehim ta' Sħubija Ekonomika bejn l-Unjoni Ewropea u l-Istati Membri tagħha, min-naħa l-waħda, u l-Istati EPA SADC, min-naħa l-oħra (ĠU L 250, 16.9.2016, p. 1).

      (3)  ĠU L 250, 16.9.2016, p. 3.

      (4)  Ir-Regolament ta' Implimentazzjoni tal-Kummissjoni (UE) 2015/2447 tal-24 ta' Novembru 2015 li jistabbilixxi regoli dettaljati għall-implimentazzjoni ta' ċerti dispożizzjonijiet tar-Regolament (UE) Nru 952/2013 tal-Parlament Ewropew u tal-Kunsill li jistabbilixxi l-Kodiċi Doganali tal-Unjoni (ĠU L 343, 29.12.2015, p. 558).

      ANNESS
      Minkejja r-regoli għall-interpretazzjoni tan-Nomenklatura Magħquda, il-lingwaġġ tad-deskrizzjoni tal-prodotti fil-ħames kolonna ta' din it-tabella għandu jiġi kkunsidrat li għandu biss valur indikattiv. L-iskema preferenzjali hija determinata, fil-kuntest ta' dan l-Anness, mill-kodiċijiet NM applikabbli fil-mument tal-adozzjoni ta' dan ir-Regolament.

                  Nru tal-Ordni

                  Kodiċi NM

                  Subdiviżjoni TARIC

                  Deskrizzjoni tal-prodotti

                  Perjodu tal-kwota

                  Volum tal-kwota (f'tunnellati ta' piż nett jekk mhux speċifikat mod ieħor)

                  09.1600

                  ex 1604 14 41
                  ex 1604 14 46
                  ex 1604 14 48
                  ex 1604 20 70

                  30
                  92 , 97
                  30
                  92 , 97

                  Tonn Albacore ppreparat jew ippreservat (Thunnus alalunga) tal-Intestatura SA 1604 , manifatturat minn tonn Albacore mhux tal-oriġini tal-Intestaturi SA 0302  jew 0303

                  Mill-10.10 sal-31.12.2016

                  178

                  Mill-1.1 sal-31.12.2017 u għal kull perjodu sussegwenti mill-1.1 sal-31.12.

                  800


title: Regolament ta’ Implimentazzjoni tal-Kummissjoni (UE) Nru 785/2013 tal- 14 ta’ Awwissu 2013 li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Miel de La Alcarria (DPO)]

text:
               17.8.2013

               MT

               Il-Ġurnal Uffiċjali tal-Unjoni Ewropea

               L 220/12

         REGOLAMENT TA’ IMPLIMENTAZZJONI TAL-KUMMISSJONI (UE) Nru 785/2013
   tal-14 ta’ Awwissu 2013
   li japprova emenda mhux minuri fl-ispeċifikazzjoni ta’ denominazzjoni mniżżla fir-reġistru tad-denominazzjonijiet protetti tal-oriġini u tal-indikazzjonijiet ġeografiċi protetti [Miel de La Alcarria (DPO)]
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 1151/2012 tal-Parlament Ewropew u tal-Kunsill tal-21 ta’ Novembru 2012 dwar skemi tal-kwalità għal prodotti agrikoli u oġġetti tal-ikel (1), u partikolarment l-Artikolu 52(2) tiegħu,
   Billi:

               (1)

               Ir-Regolament (UE) Nru 1151/2012 ħassar u ssostitwixxa r-Regolament tal-Kunsill (KE) Nru 510/2006 tal-20 ta’ Marzu 2006 dwar il-protezzjoni tal-indikazzjonijiet ġeografiċi u d-denominazzjonijiet tal-oriġini għall-prodotti agrikoli u l-oġġetti tal-ikel (2).

               (2)

               Skont l-ewwel subparagrafu tal-Artikolu 9(1) tar-Regolament (KE) Nru 510/2006, il-Kummissjoni eżaminat l-applikazzjoni ta' Spanja għall-approvazzjoni ta’ emenda fl-ispeċifikazzjoni tad-denominazzjoni protetta tal-oriġini "Miel de La Alcarria", irreġistrata skont ir-Regolament tal-Kummissjoni (KE) Nru 1107/96 (3).

               (3)

               Ladarba l-emenda kkonċernata mhix minuri, il-Kummissjoni ppubblikat it-talba għall-emenda f'Il-Ġurnal Uffiċjali tal-Unjoni Ewropea
                   (4), skont l-Artikolu 6(2) tar-Regolament (KE) Nru 510/2006. Billi l-Kummissjoni ma ġiet innotifikata bl-ebda dikjarazzjoni ta' oġġezzjoni skont l-Artikolu 7 tal-istess Regolament, l-emenda għandha tiġi approvata,

         ADOTTAT DAN IR-REGOLAMENT:
   Artikolu 1
   L-emenda tal-ispeċifikazzjoni ppubblikata f'Il-Ġurnal Uffiċjali tal-Unjoni Ewropea fir-rigward tad-denominazzjoni mniżżla fl-Anness ta' dan ir-Regolament, hija b'dan approvata.
   Artikolu 2
   Dan ir-Regolament għandu jidħol fis-seħħ fl-għoxrin jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, l-14 ta’ Awwissu 2013.

            Għall-Kummissjoni, F'isem il-President,
         Johannes HAHN

            Membru tal-Kummissjoni

      (1)  ĠU L 343, 14.12 2012, p. 1.

      (2)  ĠU L 93, 31.3.2006, p. 12, (ĠU L 335M, 13.12.2008, p. 213-250).

      (3)  ĠU L 148, 21.6.1996, p. 1, (Edizzjoni Speċjali bil-Malti: Kapitolu 03 Volum 19 p. 176-185).

      (4)  ĠU C 302, 6.10.2012, p. 24.

      ANNESS
      Prodotti agrikoli maħsuba għall-konsum uman elenkati fl-Anness I tat-Trattat:

         Klassi 1.4.   Prodotti oħra ġejjin mill-annimali (bajd, għasel, prodotti mill-ħalib għajr il-butir, eċċ.)

      SPANJA
      Miel de La Alcarria (DPO)


title: Regolament ta' Implimentazzjoni tal-Kummissjoni (UE) 2017/954 tas-6 ta' Ġunju 2017 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 u (UE) Nru 648/2012 tal-Parlament Ewropew u tal-Kunsill (Test b'rilevanza għaż-ŻEE. )

text:
               7.6.2017

               MT

               Il-Ġurnal Uffiċjali tal-Unjoni Ewropea

               L 144/14

         REGOLAMENT TA' IMPLIMENTAZZJONI TAL-KUMMISSJONI (UE) 2017/954
   tas-6 ta' Ġunju 2017
   dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 u (UE) Nru 648/2012 tal-Parlament Ewropew u tal-Kunsill
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (1), u b'mod partikolari l-Artikolu 497(3) tiegħu,
   Billi:

               (1)

               Sabiex jiġi evitat tfixkil fis-swieq finanzjarji internazzjonali u sabiex ma jitħalliex li l-istituzzjonijiet ikunu penalizzati billi jiġu soġġetti għal rekwiżiti ogħla ta' fondi proprji matul il-proċessi ta' rikonoxximent ta' kontropartijiet ċentrali (central counterparties — CCPs) eżistenti, l-Artikolu 497(2) tar-Regolament (UE) Nru 575/2013 stabbilixxa perjodu tranżizzjonali li matulu s-CCPs ta' pajjiżi terzi li istituzzjonijiet stabbiliti fl-Unjoni jikklerjaw it-tranżazzjonijiet magħhom, jkunu jistgħu jitqiesu bħala CCPs kwalifikanti minn dawn l-istituzzjonijiet.

               (2)

               Ir-Regolament (UE) Nru 575/2013 emenda r-Regolament (UE) Nru 648/2012 (2) fir-rigward ta' ċerti inputs għall-kalkolu tar-rekwiżiti ta' fondi proprji tal-istituzzjonijiet għal skoperturi għal CCPs ta' pajjiżi terzi. Għaldaqstant, l-Artikolu 89(5a) tar-Regolament (UE) Nru 648/2012 jobbliga ċerti CCPs ta' pajjiżi terzi biex jirrappurtaw, għal perjodu ta' żmien limitat, l-ammont totali tal-marġni inizjali li huma jkunu rċevew mill-membri tal-ikklerjar tagħhom. Dan il-perjodu tranżizzjonali jirrifletti l-perjodu stabbilit fl-Artikolu 497(2) tar-Regolament (UE) Nru 575/2013.

               (3)

               Iż-żewġ perjodi tranżizzjonali kienu previsti li jiskadu fil-15 ta' Ġunju 2014.

               (4)

               L-Artikolu 497(3) tar-Regolament (UE) Nru 575/2013 jagħti s-setgħa lill-Kummissjoni biex f'ċirkostanzi eċċezzjonali tadotta att ta' implimentazzjoni sabiex il-perjodu tranżizzjonali għar-rekwiżiti ta' fondi proprji jiġi estiż b'sitt xhur. Din l-estensjoni jinħtieġ li tapplika wkoll fir-rigward tal-limiti ta' żmien stabbiliti fl-Artikolu 89(5a) tar-Regolament (UE) Nru 648/2012. Dawn il-perjodi tranżizzjonali ġew estiżi sal-15 ta' Ġunju 2017 permezz tar-Regolamenti ta' Implimentazzjoni tal-Kummissjoni (UE) Nru 591/2014 (3), (UE) Nru 1317/2014 (4), (UE) 2015/880 (5), (UE) 2015/2326 (6), (UE) 2016/892 (7) u (UE) 2016/2227 (8).

               (5)

               Mis-CCPs stabbiliti f'pajjiżi terzi li sa issa applikaw għar-rikonoxximent, l-Awtorità Ewropea tat-Titoli u s-Swieq (ESMA) diġà rrikonoxxiet 28 CCP. Minn dawn, żewġ CCPs mill-Istati Uniti tal-Amerka ġew rikonoxxuti wara l-adozzjoni tar-Regolament ta' Implimentazzjoni (UE) 2016/2227 fuq il-bażi tad-Deċiżjoni ta' Implimentazzjoni tal-Kummissjoni (UE) 2016/377 (9). Barra dan, wara l-adozzjoni tad-Deċiżjonijiet ta' Implimentazzjoni tal-Kummissjoni (UE) 2016/2269 (10), (UE) 2016/2275 (11), (UE) 2016/2276 (12), (UE) 2016/2277 (13) u (UE) 2016/2278 (14) ingħataw rikonoxximent ħames CCPs mill-Indja, mill-Ġappun, mill-Brażil, miċ-Ċentru Finanzjarju Internazzjonali ta' Dubai u mill-Emirati Għarab Magħquda rispettivament. Fl-aħħar nett, CCPs addizzjonali mill-Indja u minn New Zealand jistgħu jiġu rikonoxxuti fuq il-bażi tad-Deċiżjonijiet ta' Implimentazzjoni tal-Kummissjoni (UE) 2016/2269 u (UE) 2016/2274 (15), rispettivament. Minkejja dawn l-iżviluppi, il-kumplament tas-CCPs ta' pajjiżi terzi għadhom qed jistennew ir-rikonoxximent u l-proċess ta' rikonoxximent mhuwiex se jkun lest sal-15 ta' Ġunju 2017. Jekk il-perjodu tranżizzjonali ma jiġix estiż, l-istituzzjonijiet stabbiliti fl-Unjoni (jew is-sussidjarji tagħhom stabbiliti barra mill-Unjoni) li jkollhom skoperturi għall-kumplament tas-CCPs ta' pajjiżi terzi, jiġu obbligati jżidu b'mod sinifikanti l-fondi proprji tagħhom għal dawn l-iskoperturi. Anki jekk dawn iż-żidiet jistgħu jkunu biss temporanji, dawn jistgħu potenzjalment iwasslu għall-irtirar ta' dawk l-istituzzjonijiet bħala parteċipanti diretti f'dawk is-CCPs jew għall-waqfien, mill-inqas temporanju, tal-provvediment ta' servizzi ta' kklerjar lill-klijenti ta' dawk l-istituzzjonijiet u b'hekk jinħoloq tfixkil serju fis-swieq li fihom joperaw dawk is-CCPs.

               (6)

               Għaldaqstant, wara li tiskadi l-estensjoni tal-perjodu tranżizzjonali stabbilita fir-Regolament ta' Implimentazzjoni (UE) 2016/2227, tibqa' l-ħtieġa li jiġi evitat it-tfixkil fi swieq barra l-Unjoni, li qabel kien wassal għall-estensjoni tal-perjodu tranżizzjonali stabbilit fil-Artikolu 497(2) tar-Regolament (UE) Nru 575/2013. Estensjoni ulterjuri tal-perjodu tranżizzjonali tkun tippermetti lill-istituzzjonijiet stabbiliti fl-Unjoni (jew lis-sussidjarji tagħhom stabbiliti barra mill-Unjoni) li jevitaw żieda sinifikanti fir-rekwiżiti ta' fondi proprji minħabba li ma jkunx tlesta l-proċess ta' rikonoxximent għal CCPs li jipprovdu, b'mod vijabbli u aċċessibbli, it-tip ta' servizzi ta' kklerjar li l-istituzzjonijiet stabbiliti fl-Unjoni (jew is-sussidjarji tagħhom stabbiliti barra l-Unjoni) jeħtieġu. Għalhekk jixraq li l-perjodi tranżizzjonali jiġu estiżi b'sitt xhur oħra.

               (7)

               Il-miżuri stabbiliti f'dan ir-Regolament huma skont l-opinjoni tal-Kumitat tal-Banek Ewropej,

         ADOTTAT DAN IR-REGOLAMENT:
   Artikolu 1
   Il-perjodi ta' 15-il xahar imsemmija fl-Artikolu 497(2) tar-Regolament (UE) Nru 575/2013 u fit-tieni subparagrafu tal-Artikolu 89(5a) tar-Regolament (UE) Nru 648/2012, rispettivament, kif estiżi l-aħħar f'konformità mal-Artikolu 1 tar-Regolament ta' Implimentazzjoni (UE) 2016/2227, qed jiġu estiżi b'sitt xhur oħra sal-15 ta' Diċembru 2017.
   Artikolu 2
   Dan ir-Regolament għandu jidħol fis-seħħ fit-tielet jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, is-6 ta' Ġunju 2017.

            Għall-Kummissjoni

            Il-President

         Jean-Claude JUNCKER

      (1)  ĠU L 176, 27.6.2013, p. 1.

      (2)  Ir-Regolament (UE) Nru 648/2012 tal-Parlament Ewropew u tal-Kunsill tal-4 ta' Lulju 2012 dwar derivati OTC, kontropartijiet ċentrali u repożitorji tad-data dwar it-tranżazzjonijiet (ĠU L 201, 27.7.2012, p. 1)

      (3)  Ir-Regolament ta' Implimentazzjoni tal-Kummissjoni (UE) Nru 591/2014 tat-3 ta' Ġunju 2014 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali fir-Regolament (UE) Nru 575/2013 u r-Regolament (UE) Nru 648/2012 tal-Parlament Ewropew u tal-Kunsill (ĠU L 165, 4.6.2014, p. 31).

      (4)  Ir-Regolament ta' Implimentazzjoni tal-Kummissjoni (UE) Nru 1317/2014 tal-11 ta' Diċembru 2014 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali fir-Regolamenti (UE) Nru 575/2013 u (UE) Nru 648/2012 tal-Parlament Ewropew u tal-Kunsill (ĠU L 355, 12.12.2014, p. 6).

      (5)  Ir-Regolament ta' Implimentazzjoni tal-Kummissjoni (UE) 2015/880 tal-4 ta' Ġunju 2015 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali fir-Regolamenti (UE) Nru 575/2013 u (UE) Nru 648/2012 tal-Parlament Ewropew u tal-Kunsill (ĠU L 143, 9.6.2015, p. 7).

      (6)  Ir-Regolament ta' Implimentazzjoni tal-Kummissjoni (UE) 2015/2326 tal-11 ta' Diċembru 2015 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 u r-Regolament (UE) Nru 648/2012 tal-Parlament Ewropew u tal-Kunsill (ĠU L 328, 12.12.2015, p. 108).

      (7)  Ir-Regolament ta' Implimentazzjoni tal-Kummissjoni (UE) 2016/892 tas-7 ta' Ġunju 2016 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 u r-Regolament (UE) Nru 648/2012 tal-Parlament Ewropew u tal-Kunsill (ĠU L 151, 8.6.2016, p. 4).

      (8)  Ir-Regolament ta' Implimentazzjoni tal-Kummissjoni (UE) 2016/2227 tad-9 ta' Diċembru 2016 dwar l-estensjoni tal-perjodi tranżizzjonali relatati ma' rekwiżiti ta' fondi proprji għal skoperturi għal kontropartijiet ċentrali stipulati fir-Regolament (UE) Nru 575/2013 u r-Regolament (UE) Nru 648/2012 tal-Parlament Ewropew u tal-Kunsill (ĠU L 336, 10.12.2016, p. 36).

      (9)  Id-Deċiżjoni ta' Implimentazzjoni tal-Kummissjoni (UE) 2016/377 tal-15 ta' Marzu 2016 dwar l-ekwivalenza tal-qafas regolatorju tal-Istati Uniti tal-Amerka għall-kontropartijiet ċentrali li huma awtorizzati u li ssirilhom superviżjoni mill-Commodity Futures Trading Commission mar-rekwiżiti tar-Regolament (UE) Nru 648/2012 tal-Parlament Ewropew u tal-Kunsill (ĠU L 70, 16.3.2016, p. 32).

      (10)  Id-Deċiżjoni ta' Implimentazzjoni tal-Kummissjoni (UE) 2016/2269 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fl-Indja skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 38).

      (11)  Id-Deċiżjoni ta' Implimentazzjoni tal-Kummissjoni (UE) 2016/2275 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fil-Ġappun skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 57).

      (12)  Id-Deċiżjoni ta' Implimentazzjoni tal-Kummissjoni (UE) 2016/2276 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fil-Brażil skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 61).

      (13)  Id-Deċiżjoni ta' Implimentazzjoni tal-Kummissjoni (UE) 2016/2277 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fiċ-Ċentru Finanzjarju Internazzjonali ta' Dubai skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 65).

      (14)  Id-Deċiżjoni ta' Implimentazzjoni tal-Kummissjoni (UE) 2016/2278 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fl-Emirati Għarab Magħquda skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 68).

      (15)  Id-Deċiżjoni ta' Implimentazzjoni tal-Kummissjoni (UE) 2016/2274 tal-15 ta' Diċembru 2016 dwar l-ekwivalenza tal-qafas regolatorju għall-kontropartijiet ċentrali fi New Zealand skont ir-Regolament (UE) Nru 648/2012 tal-Parlament Ewropew u tal-Kunsill (ĠU L 342, 16.12.2016, p. 54).